ประกาศเจ้าพนักงานจราจรทางบกจังหวัดสมุทรสาคร ที่ 159/2560 เรื่อง กำหนดอัตราความเร็วของรถในทาง ในเขตเทศบาลนครสมุทรสาคร
ประกาศเจ้าพนักงานจราจรทางบกจังหวัดสมุทรสาคร
ประกาศเจ้าพนักงานจราจรทางบกจังหวัดสมุทรสาคร
ที่ ๑๕๙/๒๕๖๐
เรื่อง
กำหนดอัตราความเร็วของรถในทาง ในเขตเทศบาลนครสมุทรสาคร
 

ด้วยคณะอนุกรรมการจัดระบบการจราจรทางบกจังหวัดสมุทรสาคร
ได้ประชุมเมื่อวันที่ ๑๗ กุมภาพันธ์ ๒๕๖๐
มติคัดเลือกถนนที่มีความเสี่ยงต่อการเกิดอุบติเหตุในเขตเทศบาลนครสมุทรสาคร จำนวน ๑
เส้นทาง ได้แก่ ถนนเศรษฐกิจ ๑ ตำบลมหาชัย อำเภอเมือง จังหวัดสมุทรสาคร ทางหลวงแผ่นดินหมายเลข
๓๐๙๑ ระหว่างหน้าภัตตาคารนิวรสทิพย์ ถึงท่าเรือภัตตาคาร ความยาวรวมประมาณ ๑,๓๐๐ เมตร
เพื่อกำหนดความเร็วให้เหมาะสมกับพื้นที่ชุมชนและให้ติดตั้งป้ายจำกัดความเร็วที่ได้ผ่านความเห็นชอบจากคณะอนุกรรมการจัดระบบการจราจรทางบกจังหวัดสมุทรสาครให้เป็นถนนต้นแบบนำร่องของจังหวัดสมุทรสาคร
ในการควบคุมความเร็วของรถแต่ละประเภทไม่เกินอัตราความเร็วตามที่คณะอนุกรรมการจัดระบบการจราจรทางบกจังหวัดสมุทรสาคร
กำหนด

ฉะนั้น
เพื่อความปลอดภัยของผู้ใช้รถใช้ถนนและลดความเสี่ยงต่อการเกิดอุบัติเหตุอาศัยอำนาจตามความในมาตรา
๑๓๙ (๖) แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทย ที่
๕๒๙/๒๕๕๕ ลงวันที่ ๗ กันยายน ๒๕๕๕ เรื่อง แต่งตั้งเจ้าพนักงานจราจรตามพระราชบัญญัติจราจรทางบก
พ.ศ. ๒๕๒๒ จึงออกประกาศเจ้าพนักงานจราจรจังหวัดสมุทรสาครดังนี้

ข้อ ๑ กำหนดอัตราความเร็วของรถแต่ละประเภทในทาง
ถนนเศรษฐกิจ ๑ ทางหลวงแผ่นดินหมายเลข
๓๐๙๑ ระหว่างหน้าภัตตาคารนิวรสทิพย์ ถึงท่าเรือภัตตาคาร ความยาวประมาณ ๑,๓๐๐ เมตร ซึ่งถนนดังกล่าวอยู่ในความรับผิดชอบของเทศบาลนครสมุทรสาคร
แบ่งช่องจราจรไปกลับ ฝั่งละ ๓ ช่องจราจร ดังต่อไปนี้
(๑)
สำหรับรถบรรทุกที่มีน้ำหนักรถ รวมทั้งน้ำหนักบรรทุกเกิน ๑,๒๐๐
กิโลกรัม หรือรถบรรทุกโดยสาร ให้ใช้ความเร็วไม่เกิน ๖๐ กิโลเมตรต่อชั่วโมง
(๒)
สำหรับรถยนต์อื่น นอกจากรถที่ระบุใน (๑) ขณะที่ลากจูงรถพ่วง
รถยนต์บรรทุกที่มีน้ำหนักรถรวมทั้งน้ำหนักบรรทุกเกิน ๑,๒๐๐
กิโลกรัม หรือรถยนต์สามล้อ ให้ใช้ความเร็วไม่เกิน ๔๕ กิโลเมตรต่อชั่วโมง
(๓)
สำหรับรถยนต์อื่น นอกจากรถที่ระบุใน (๑) และ (๒)
หรือรถจักรยานยนต์ให้ใช้ความเร็วไม่เกิน ๖๐ กิโลเมตรต่อชั่วโมง

ข้อ
๒[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓ ข้อบังคับ ประกาศ ระเบียบใด
ที่ขัดหรือแย้งกับประกาศฉบับนี้ ให้ใช้ประกาศฉบับนี้แทน


ประกาศ ณ วันที่ ๑๙
พฤษภาคม พ.ศ. ๒๕๖๐
พลตำรวจตรี สุรพงษ์
ชัยจันทร์
ผู้บังคับการตำรวจภูธรจังหวัดสมุทรสาคร
เจ้าพนักงานจราจรจังหวัดสมุทรสาคร







พรวิภา/ภวรรณตรี/จัดทำ
๑๒ มิถุนายน
๒๕๖๐

ปริญสินีย์/ตรวจ
๓๑ กรกฎาคม
๒๕๖๐





[๑] ราชกิจจานุเบกษา
เล่ม ๑๓๔/ตอนพิเศษ ๑๕๕ ง/หน้า ๕๕/๙ มิถุนายน ๒๕๖๐